Vijay and I
Vijay and I ass e Film vum belsche Regisseur Sam Garbarski. En hat seng Première am August 2013 um Festival vu Locarno a koum de 5. September 2013 an Däitschland, den 18. September 2013 an der Belsch an zu Lëtzebuerg an d'Kinoen. En Deel vun de Bannenopname goufen zu Lëtzebuerg gedréint.

Ëm wat geet et am Film? 
De Will Wilder ass en New-Yorker Schauspiller, dee sech als Kanéngche verkleet an enger Kanneremissioun iwwer Waasser hält. Duerch eng Verwiesslung mengt seng Famill, hie wier bei engem Autosakzident ëm d'Liewe komm. Am Ufank aus Virwëtz, fir gewuer ze ginn, wat seng Famill wierklech vun him hält, verkleet e sech mat Hëllef vu sengem Kolleeg Rad als en Inder, dee sech bei sengem vermeintleche Begriefnes als Vijay, e Frënd vum Will, ausgëtt...

Filmpräisser a Filmkritik 

De Film gouf beim belsche Filmpräis Magritte du cinéma 2014 an de Kategorie "Beschte Regisseur", "Bescht Dréibuch" a "Beschte Montage" nominéiert, an huet an der Kategorie "Bescht Kostümer" gewonnen.

Kuckt och 
 Lëscht vu lëtzebuergesche Filmer

Belsch Kaméidisfilmer
Belsch Filmer
Lëtzebuergesch Kaméidisfilmer
Lëtzebuergesch Filmer
Däitsch Kaméidisfilmer
Däitsch Filmer
Filmer 2013
Filmer vum Sam Garbarski